HIHI ZOH CIO TUAH UH PHUNHNIH IN UM DAWH ASI KO – The Chinlung Post\nRam Le Miphun Dawt Ti Hi Phunhnih In Umdawh A Si Ko.Chin/Laimi Lungput phunhnih: 1. Duh mi minung asi poh ahcun thutdenh a kawlmi asi zongah Miphun dawtu ah chiah i dirhmun hman lo zong dirhmun hman ah ruahpiak chih riangmang in a thutdenh kong cu zei hngal lo bantukin ignore tuah diam.\nPahnihnak. Duh lomi minung cu ram le miphun dawtnak he ka sining dihlak chuahin kai pe ve lai a ti mi zong duh lo cang ahcun thutdenh duh le hrawkhrol MP- Miphun dawtu ah ruah. Chinmi nihcun Politician hna kong van chim ahcun kan uar i upat ngai cio men hna lai nain USA ram ahcun Politician hna kong van ceihhmai ahcun thutdenh caah ai cuhmi lihhmang le tangka ei hmang an si tibak in an i nunpining a rak thuktuk cg.\nMiphun le ram dawtu cu an um ko lai nain thutdenh men ai cuh mi hi an rak tam deuh peng caah asi ko lai dah.Rampi caah khuakhangtu le hruaitu pei an si cu ti zongah an pom kho bak lo. Mipi kan caah riantuantu men an si ti si ko. A hman ko. Nain cu longcun kai lungsak kho bak lo. Zeitluk hmanhin convince khawh zong an rak si lo i an i nunpining a rak thuktuk cang. An experiences nih hi a kum tamtuk te a rak cawnpiak hna mi tu a rak si.\nKan nih Kawlram zong hi 2010-15 hrawng tein free takin thimnak cu tuah khawh a van si ve cang. A tu hmanhah tlin lo ahcun mah duh poh in chuah le luh than khawh asi zia a van langpah cang. Party pakhat nih a dingfil tak mi principle tlaihtleng taktak ai tlaih rih lo tinak asi. Ram cu kan daw an ti cio. Ram le miphun dawt ti hi phunhnih in umdawh asi hrimhrim ko. 2020 thimnak nih a van fianter ngai. Mah bantuk in miphun dawtu tiah ai ti mi hi cu kei cu khua a ka ruatter ngai. By. Al Bik Lian Zathang\nRelchih ahmantuk mi ruahnak bak asi.MP ai cuh dingmi pakhat nih cun mah tein a strategy ngeih ding bak asi mi copy ding asi lo.Nai hrawng independent in MP cuh a timi Salai Dokhar a cawlcangnak tete kan hmuh. Ralttha ngai in Indiependant in cuh a tim caah ka upat ngai. Tha zong ka pek ngai fawn. Nain acawlcangnak tete zoh ah midang strategies pawl copy a tuah ngai ti ka hmuh.\nA bik in Salai Van Bawi Lian a strategy tampi copy a tuah. A ttha mi nawl cawng cu a poi lem lo nain, zoh a dawh lonak tete a tam caah ka tialmi asi. Pumpak huatnak a tel hrim lo.1. Salai Dokhar nih independent in i cuh dingah thawng theihternak a tuah hlanah Salai Van Bawi Lian cu media tampi nih interview an rak tuah cang. Cu i Van Bawi Lian nih a chim bikmi cu “MP ka tling ah cun kumkhat chungah MP ka cuhnak khuakip ka phan lai i mipi aw ka ngai lai ati. Dokhar nih Van Bawi Lian a chim ning tein copy a tuah i a chim ve.\nPahnihnak. Van Bawi Lian nih “teinak ka hmuh in mipi he neihniam tein i chawnh khawhnak dingah zung khan a dang tein ka ngei lai” ati. Cucu Dokhar nih a thawh ve i mipi he tawnnak caah khuakip ah zung ka ngai lai a hei ti ve. A ttha ngai nain idea dang a ngei hnga lo maw ti ka ruat. 3. Van Bawi Lian nih pengtlang mino pawl he tawn bia ruahnak a tuah. Pengtlang mino pawl nih an sawm. Dokhar nih a thawh ve i pengtlang mino he tawn biaruah a sawm hna. Zanak tlang tbk mino pawl rak ka sawm u tiah a nawl hna. A ttha tthiam tthaim nain a copy a lang tuk caah zoh a dawh lo.\nA dang tampi a um rih nain chim tlak lo pawl an si caah ka chim ti lai lo. Nain Miphun le Ram ai ka awh cang lai tiin MP cuh ai timhmi minung pakhat nih cun Miphun le Ram caah pumpak strategy ttha tein ngeih a herh ko. A bik in Party minung lawng an silo, Independent minung hrimhrim nih cun strategy ngeih hi a herh bak mi a si.\nMP hi khuate lei tlangrian tuan i thawk phungin zei hman strategy ngeih lem loin mipi hmaiah vun chuah sawhsawh men hi cu thil tlam a tling deuh rua lo. Cun, minung pakhat nih thil a tuah mi nawlcawn tuk phungphai in thil tuah peng ve zong hi MP a cuh tu ca zongah limhang a um lo ngai in ka ruah.\nCun Salai Dokhar nih Salai Van Bawi Lian debate tuah pi dingah cohlannak a tuah. Hi kongah mi cheukhat nih comments nak ah “ziah debate cu an ngam lo maw” tbk a chim mi hna zong an um len. Salai Van Bawi Lian cu CNLD party aiawh in MP ai cuh ding minung a si. CNLD party caah independent pawl hi an ral asi lo.\nCNLD cu miphun aiawh an timh caah Chin miphun he a ralmi USDP le NLD pawl kha a bik in tei an duhmi cu asi. Cu caah Independent pawl he debate an tuah lai lo. Debate tlak ding zong in an ruat lem lai lo in ka zumh.A ruang cu CNLD party i a ral cu Dokhar asi lo. Kawl party USDP le NLD an si ti kan ni fiang hau.\nCun Salai Van Bawi Lian nih debate ding a sawmmi hna hi fiangte in a lanhter. USDP le NLD candidates pawl an si. Salai Dokhar zongnih a fiang ding asi. Salai Dokhar nih a mah min larnak men men ah Van Bawi Lian kha debate ding kan cohlang a ti asi in ka ruah. (Catialtu pumpak hmuhnak le ruahnak longte asi. Zei party member hmanh ka si lo.). Credit: Salai Bawi Hlei Hu


Joe Biden Raltha tein Tukum US i thimnak cu ka sunghnak ding lam a um lo. – Thechinlungnews\nJoe Biden Raltha tein Tukum US i thimnak cu ka sunghnak ding lam a um lo.\nA ra lai mi November 3 ah US president i thimnak ah Democratic party lei in aa zuam ding Joe Biden nih zarhteni ahkhan mipi theih in an chim mi cu, Tukum 2020 President ithimnak ah teinak ka hmulonak ding lam a um lo, a dik lomi le hlannak in kan ka tei ti dah locun ka sungnak ding lam a um lo tiah a chim.\nAtu ni le caan tiang ah President Trump cu former Vice President Biden me ah tei peng rih nain caan a um rih ko caah Trump caah thinphang tuk ding cu a si lemlo, nain tukum cu US election lai ahhin Trump cu a lamkip in a thang an chiat, soisel tu an tam, nain Trump cu alung a thawng mi President pakhat a si caah mipi soiselnak cu zei hmanh ah a rel hna lo an soisel bang in a soisel ve ko hna.\nBiden nih Mipi theih in a chim hna cu US ram mi vialte hna, Vote na thlak hlan ah tha tein i ruat ta law vote cu thla te Hitluk US ram a buai mi a damtertu cu Democrats Party lawng hi an si, Trump nih cun amah pumpak min that duh ruang ah lih an chim peng ko hna lai, Vote na tlak tikah ralring tein thla law Republican Party nih vote nan thlak nakah hna hnawh nak an i pek hna zong ah zeihmanh ttih ding a um lo, kan ram dam seh tiah na duh ahcun Democratic Party le kha vote thla ko tuah Saturday ah khan campaign a tuah lio a a chim.FOXNEWS.\nBe the first to comment on "Joe Biden Raltha tein Tukum US i thimnak cu ka sunghnak ding lam a um lo."


CDF nih Dalan pawl ralrin a pek tthan hna - THE CHIN EXPRESS\nCDF nih Dalan pawl ralrin a pek tthan hna\nChinland Defense Force_Hakha nih dalan pawl an umnak le an sang tiang in ralrin a pek than hna. May 12 ah ralrin peknak cathanh cu a chuah.\nRalhrang ralkap cu amah miaknak le nawlngeihnak a hmunh khawh zungzal nak hnga miphun, biaknak kha i tlaih in kum 70 leng Myanmar ram miphun kip duhmi he i ralkah in a uk i mi ramdang lak ah a sifakbik le mithmai ngeilo bikmi laksawng a kan ngahpiak.\nRalhrang ralkap nih amah duh ningin ttialmi 2008 phunghrampi cu hramhram in a fehter i utlak lu le nga tawmei bang democracy ram muisam keng a si lio ah February 1, 2021 in hramhram in uknak a lak tthan i rammi 800 dengmang nih ram caah an nunnak an pek.\nCu bantukin, ralkap uknak kan doh lio ah mipi ca tthatnak zoh loin ralkap lei a ttangmi pawl cu kan in zoh sawhsawh hna lai lo tiah CDF Statement 2/2021 in ralrin peknak cathanh kan rak chuah cang.\nCDF nih cathanh chuahmi a zul lo i ralkap lei a ttang i thawngpang a pemi (dalan) pawl cu May 11 zaan ah a tanglei langhtermi hmun pawl ah bomb puah in ralrinnak kan pek hna.\nTu hnu zongah, ralkap lei nan ṭan i thawngpang nan pek rih hna ahcun nan nunnak caah bia kan in kamh kho hna lo timi theihter kan in duh hna.\nBomb Puahnak Hmun Pawl\nHniarlawn (A) – Chin state ralkap upa hna sin ah CDF cawlcanghnak kong thawngpang a pek hna ruang ah a si.\nHniarlawn (B) – Ralkap nih tangka ting 3 an pek i CDF cawlcanghnak thawng a thanh hna pin ah CDF chungtel pakhat inn an baoh.\nHakha, Dawrhlun sang ah innhlang in a ummi dalan pakhat. – CDF_Hakha


President Trump cu Thaizing ah Sizung in a Chuak Kho Men | THE CHIN EXPRESS\nPresident Trump cu Thaizing ah Sizung in a Chuak Kho Men\nCOVID-19 zawtnak aa kumi US President Donald Trump cu thaizing (Nikhatni) ah sizung in a chuak kho men, tiah a zohkhenhtu sibawi pawl nih tuni ah media sinah thawng an thanh.\n“President Trump cu dam lei a panh thluahmah ko,” tiah Dr. Sean Doonley, President Trump an thlopnak US ralkap sizung Walter Reed Medical Center sibawi nih a chim.\n“Ningani zingka in atutiang a taklin ti lo. A vital signs (taklinh, thi kal, thaw chuah, thi ṭumkai, tbk.) pawl zong punghman an si peng ko.\n“Thaw chuah zong aa harh lo. Ka tha tlung seh tiin sizung ah aa chawk peng i ṭhut/thawh le kal zong pakhat hmanh aa harh lo.\n“A lung, thin le cuap pawl zong punghman tein an um ko,” tiah a chim.\nVawlei cung university vialte lakah ngandamnak lei ah a ṭha bik simi Johns Hopkins University i scientist Dr. Brian Garibaldi zong nih President Trump thlop cu a bawmh ve hna.\nDr. Brian Garibaldi nih, “President cu zahan zaanlei ah avoi 2nak Remdesivir sii kan chunh i aa ziak ngai. A ngandamnak dang zeital a hnorsuang (side effect um) hnga maw tiin kan zohfel nain a zeihmanh ti lo,” tiah a chim.\n“A thin le kal zong punghman tein rian an ṭuan peng ko. Remdesivir sii cu ni 5 chung kan hman lai. [President Trump a sibawi] Dr. Sean Conley nih a chim cang bangin, nizaan kha chikhat te a pum chungum oxygen a zor pah caah Dexamethasone sii in kan thlop. Lawlawse cu mah sii zong hi kan hman rih ko lai.\n“Tuni cu a dam ngai. A tho i aa chawk len ko. Tuni cu rawl zong a ei lai i ti zong a ding lai. Cun a tha ṭhawn deuhnak hnga asi khawh chungin ihkhun cung um loin aa chawk lai.\n“Tuni bantukin a dam i a ṭhawn peng ko ahcun thaizing hmanh ah sizung in chuahter i [president inn] White House ah thlop khawh asi cang lai ti kan i ruahchan,” ati.\nA zohkhenhtu sibawi pawl nih media sin thawngthanhnak an tuahmi cu atang video ah tling tein zoh khawh asi — A sau tuk caah a biapi bik ka tinak zawn lawng ka lak.


Tlanglo ah a riak mi Ralkap Tio ah tum than an i tim tiah khuami sin in thawng theih – The Cherry Par\nTlanglo ah a riak mi Ralkap Tio ah tum than an i tim tiah khuami sin in thawng theih\nNizaan March 10 ah CNF Camp Victoria ah a kal mi Ralkap cu zahan Tlanglo khua ah an riak i nihin ah Tio ah tum than an i tim tiah khuami sin in thawng kan theih. Hi kong he pehtlai in Tlanglo, Tlangpi khua upa nih “Zahan Tlanglo ah a riak mi Ralkap kha atu hi Tio ah tum than an i tim tiin kan zumh hna. An cawlcangh le an i ceih ning kan zoh hna ah tum than an i tim tiah kan ruah ko.,” tiah The Hakha Times ah March 11 chun 10:45 ah a chim.\n“Tuzing tiang kha cu CNA lei in tuanvo ngei pahnih nih an umpi hna nain anmah zong tuzing ah an tum cang. Thil sining kan fiang lo nain khuami cu ramleng chuak lo ding le ralring ding in kan chimh hna. A zeimaw cu motorcycle in Thantlang leiah a van zaam mi zong an um hna,” tiah a chimchap. Hi kong he pehtlai in CNF/CNA tuanvo ngeitu kan van pehtlai kho rih hna lo. Thawng fiang deuh pehzulh in thanh than khawh kan van i zuam lai.\nRelchap ding nizan thawngpang, Ralkap le CNF/CNA Camp Victoria ah an i tong. Ralkap le CNF/CNA upa cheukhat cu nihin March 10 ah Camp Victoria ah an i tong tiah thawng kan theih. Hi an i tonnak kong he pehtlai in CNF in Dr. Sui Khar nih “An ra ko. Hihi voi dang an rak kan tlawn bal bantuk kha a si ko. Kan i tonnak zong a tluang, tlam a tling ko,” tiah The Hakha Times ah a chim. Ralkap a ra mi pawl kong he pehtlai in “Ralkap lei hi bus le motor dang le motorcycle in an ra i minung 33 hrawng an si. Ralkap an si bantuk in an hriamnam he an si. An hruaitu hi Major nih a van hruai hna. Atu hi Ralkap cu Camp Victoria pawng Tlanglo khua ah zaan an riak,” tiah khuami sin in thawng kan theih.\nNihin ah Ralkap nih CNF/CNA hmun Camp Victoria ah va lut in an i ton mi cu, Ralkap nih Cozah uknak nawlngeihnak a chuh ruang ah rammi nih duhlonak an langhter i rammi le Ralkap, Palek karah buainak faktuk kan ton lio a si ca ah hi an i ton mi kong ah khuami le rammi kan lungre a thei ngai tiah kiangkap khuami sin in kan theih. Hi an i tonnak ah zei kong dah an i ceih ti cu a chung thil le kap hnih ralkap thil a si ca ah zapi nih theih awk a tha rih lo mi a si. Cucaah a hnu ah pehzulh in thawng thanh khawh kan van i zuam lai. Credit: The Hakha Times\n← CNF Camp ah ralkap an lut, ziah an kah hna lo, an kan deuh tuk, ralchiat za kan puh hna\nTlanglo ah a caam mi Kawl Ralkap le Dr. Sui Khar atu nai ah an i tong than →


Rev. Dr. Za Hlun Thang te sianginn cu nizan suimilam 11pm ah ralkap nih an luthnawh hna – Hakha Cherry\nRev. Dr. Za Hlun Thang te sianginn cu nizan suimilam 11pm ah ralkap nih an luthnawh hna\nRev. Dr. Za Hlun Thang te sianginn cu nizan suimilam 11pm ah ralkap nih an luthnawh hna i, a fa pa, saya Pa Sui le midang pa thum zong fak ngai in kut an tlak hna ti thawng kan theih cu kan lung a nuam lo taktak.\nAn phone an check hna i, a fa pa nih miss myanmar a rak share mi post pakhat ruang bak ah fak taktak in an vuak chap.\nAhodah a si an ti i, ka fapa a si a ti ruangah an bawhter i, voi thum an tuk chap. Rev. Dr. Za Hlun Thang zong kupbil dingin voi hnih an ti nain, a bil duh lo pinah, nan lung si tiangin rak kan check uh, sualnak kan tuahmi pakhat hmanh a um lo tiah a ti hna.\nRev. Dr. Za Hlun Thang te chungkhar hi atulio kan ram a har lio ah misifak le miharsa hna sinah an si khawh tawk in a bawm minhna an si pinah kan chinmi ralzam hna zong a zuanhnawhmi an si i, hi bantukin sualnak ngei loin an luthnawh hna i an nau le tiang in kuat an tlakmi hna cu lung a fak taktak ko.\nTutan an luthnawh hna mi a ruang hi Hmawbi ah sianginn kai kho lo dingin a cawlcangmi hna lakah Chinmi an um tiin report tu an um ruangah ruahdamh in an luthnawh hna hi a si.\nRev. Dr. Peter Za Hlun Thang he phone kan i chawn i, a fa pa zong a pasal ngai caah kaa lawm. Kan si khawh tawk in kan ram ca thlacam le harsami hna caah kan i zuam hna a hau a ti.Rev. Dr. Za Hlun Thang te chungkhar pathian nih in veng ko hna seh.\nCredit-Thawng Tha Thang\nThuzar Wint Lwin hi a molh bia maw si hnga ai theih ter lo maw si hnga ka ti .\nMizoram in Kalay ah a tlung mi pakhat sinin Covid zawtnak hmuh a si


Kum 62 Pitar Nu Nih 27 Pa Vat a Duh Ruang ah Ka Pum Dihlak Plastic Surgery A Tuah.. – Onlinenungak\nKum 62 Pitar Nu Nih 27 Pa Vat a Duh Ruang ah Ka Pum Dihlak Plastic Surgery A Tuah..\nKum 62 a si cang mi Pitar Pakhat nih a fa tluk a si mi Kum 21 pa cu vat a duh caah a pum dih lak bak in operation a tuah..\nDuhdawtnak athawn zia hi khuaruah harngai cu a si ve. Caw pitar nih ramno a duh an ti bantuk in tar deuh deuh ah hin a no deuh mi poah hi duh a si ko rua. asi lo le kumno pawl phiat-laan in a tuah hna tiah sual phawt maw a shoh hnga.Duhnak nih hin zei thil poah hi apah khawh dih ko rua hih.\nkhuaruah har ngai asi mi Vietnam Ram a um mi Nuhmei kum 62 pitar nu nih cun 26 asi mi tlangval no te cu vat a duh caah, a takpum ning bak in Plastic Surgery a tuah bak i puai an tuah ko.\nA Fanu pahnih he tarnu Wan timi cu a va nih athihtak hna hnu ah coffe dawr le eidin rawl dawr tuah pah in pawcawmnak kawlin a um mi an si. 2018 kum 60 atlin kum 2 harwng ah amah dawr ah arak eiding lengmang tu pa te cu duh dingin anawl. n pahnih in an i kawmhnak a rau pah cang ko nain, a ta bantuk tein a zohkhenh in a dawt.\nKum 2 deng mang duhdingin a nawl lengangtu pa te a zuamnak cu a co hlan piak. Pawngkam ceihhmainak le dohnk karlak n mah pahnih nih hiti hin an um beh. an puai tuahnak ah a dl a hmai a bit lonak hnga ding caah tiin hiti hin Surgery a tuahnak a si.\nAtu cu an pahnih in midang mithmuh ah zoh dawh ngai le zohrem tein an pahnih n um cang. kan i duh ka ah cun ka hna tlum lo tiabfin mi nih a phunphun in an kan ceihhmai ko nain kha pawl kha cu chikkhat ca lawng an rak si. Atu ah cun arak tlau or ka rakk thlau mi chungkhar kha ka hmuh than cang tiah Vietnam tadin ah a langhter.


UAR A UM BAK HIH, JOE BIDEN NIH FIANG TAKTAK IN APHUAN CANG – The Chinlung Post\nUAR A UM BAK HIH, JOE BIDEN NIH FIANG TAKTAK IN APHUAN CANG\nDonald Trump dirhmun cu achia chin lengmang ko cang. Michigan nawlngeitu hna nih Joe Biden cu teitu a si tiah fehternak an tuah. Cun Pennsylvania zong nih Joe Biden cu teitu asi tiah fehternak an tuah tthan cang. Trump legal Team hna cu an lunglawng amit ko cang ti asi. Joe Biden cu General Services Administration nih cozah thar dirhnak dingah nawl apek.\nCuruang ah Joe Biden nih a cabinet minister ding hna cu athim cuahmah cang hna. Culawng siloin Joe Biden cu US cozah biathli vialte zong theih khawhnak nawl angei cang. Aharh dingmi tangka zong hmannak nawl an pek rih cang. Hi konghe pehtlaiin Joe Biden cu Wilmington, Delaware ah biachimnak angei. Cu ah a chimmi cu a tanglei bangin hin an si.\nAmerica ram hi hnu afual ding asi lo, Vawleipi hruai dingah timhcia asi cang, Abiapi bik mi cu America ram sipuaizi a rawk cuahmah mi thanchoter ding siseh zawtnak tlangrai pi dohkham ding le khuacaan thlennak kongah rian biatak tein ttuan colh hi abiapi taktak mi asi tiah a chim. Zawtnak ruangah US ah a thimi hi 259,000 an si cang i, zawtnak angeimi hi 12.6 million an phan.\nUS President elect Joe Biden nih abawmtu dingah athimmi hna cu Secretary of state ah Antony Blinken athim i, Climate change envoy ah John Kerry athim, Cun Director of national intelligence ah Avril Haines athim i, Secretary of homeland security ah Alejandro Mayorkas athim. White House National security adviser ah Jake Sullivan athim i, UN ambassador dingah Linda Thomas-Greenfield athim.\nRelchih:US Senate, Trump Le Biden Kong Tawi. President Trump nih sunghkhan a duh rih lo. A nun chungah Biden nih a ka tei ti hi chim aa tim lo ti a fiang. President an i cuh tikah November 3 zan khin cun result a fiang cang. A sungmi nih a teitu kha phone an chonh i ka sung. Na ka tei caah kan lawmh pi. Kan hruai tiah a ti tawn. Asinain Trump le Biden zawn ahcun aa phun dang. Result zong November 3 zan ah a chuak kho lo; vote thlakning a hmaan lo tuk caah Trump zong sungh a khaang kho lo.\nNa ka tei ti zong a chim duh lo; conglawmh bia zong a chim duh lo. Sau ngai a rauh hnu state zeimawzat nih Biden tei in fehternak an vun tuah thluahmah cang ca le hruaitu thlennak le Inn Raang chuah le luhnak caan a naih chin lengmang cang caah mipi le ram zawnruah ah Trump nih a kianh.Hitihin a tial: “Official tein nawlngaihnak thlennak tuah ding in ka riantuantu pawl cu Biden team sinah theihter ding in nawl ka pek cang hna” tiah Trump nih a tial. Sungh a khan a si hrim lo. Sungh cu a cohlang kho lo nain vote ning in kal a hauh cang caah caan karlak cu a lung a thumh bia tu khi a si. Asinain Trump a pehmi cu “thil hmaan taktak kan theih hlan cu kan doh lai i kan tei hrim lai” tiah a tial chih.\nJanuary 20 tiang ah Trump team leiin zeihmanh tuah khawhmi a um lo ahcun Biden cu US president a si cang lai. Inn Raang a chuah hnu zong in a legal team le a support tu hna bawm in an fight peng lai tiah ka zumh. Cun Congress i House le Senate zong hi Democrats nih majority tlaih dawh an si. Tuan deuh zong ah khan House cu Democrats majority an si i, atu zong an si than. Senate hi tu lio an dirhmun ahcun 50-48 an si.Republican majority a si, nain Januar 5 ah Georgia ah senate thutnak pahnih cuhnak a um lai. Republican nih a pahnih in an tlaih i Democrats pahnih nih an cuh hna. D nih a pahnih in an lak ahcun 50-50 veve an si lai.\nAn vote aa tluk poah ah VP Kamala Haris nih a hruai hna lai caah 50-51 in D hoih in vote a tlu lengmang lai. Cucaah atu hi Republican upa lungre a thei. Fak taktak in an i cuh lio si.D lei nih tangka a tomtom in an vorh chin lengmang ti si. D hi inn pathum ning in hruaitu an si ahcun conservative pawl cu hngawng lengmang an si ko lai. Cun Biden zong hi ruahnak leng in a tha deuh kho men. Obama he in kan zoh ti lengmang tikah a thatnak hmuh khawh a rak si lo. Asinain riantuantu upa pawl a vun thimmi hna hi ruah ding tete an um.Secretary of state a thimmi kha Jew mipa Antony Blinken a si.\nTuan deuh ah khan Obama nih minak nu Susan Rice kha secretary of state caah a halpiak. A cohlanpiak lo. Cun khatlei in Congress nungak pawl a hleiin Palestinian nu Rashida Tlaib hna kha cu a zai tuk. Jew miphun a thimmi kha a lungtling lo tuk. Ruah awk a ummi cu Biden hi Obama a si lo ti hi a vun lang pah tiah ka ruah.A fanu pasal hi Jew miphun a si fawn.Asinain Ivanka Trump khi cu a pasal zumhnak aa hrawm i, Biden fanu tu cu a pasal zumhnak aa hrawm lo. Israel ram caah cun a tha lai ka zumh.Biden a si ve caah Biden cozah a si cang lai i zoh awk cu a um len ve te kho men. Amah tu cu Trump he cun ram chung a siah ram leng a siah an policy an i lo lai lo. A hleiin ramleng kong. Credit: Luther Tinhre\nKHAH, US SENATE AH DONALD TRUMP LE JOE BIDEN KONGLAM


***Vakok.Lian***: Baltimore khua ralzam zung kum 10 tlinnak ah Kawlram kawng chimnak\nBaltimore khua ralzam zung kum 10 tlinnak ah Kawlram kawng chimnak\nMaryland State ah Kawlram mi tamngai, abik in Laimi tamnak Baltimore City ah ralzam zohkhenhnak center kum 10 tlinnak cu tu thla 24-25 ah khan Baltimore khua Eastern Ave ah tuah a si.\nCu center cu Baltimore Resettlement Center tiah an auh i NPO a simi IRC ( International Rescue Committee), LSS ( Lutheran Social Service) le Baltimore City Community College le State lei Social zung hna an i bawm i (partnership) in ralzam hna caah rian an tuannak a si. IRC zung tizong ah mi tampi nih theih a si, cun LSS zung ti zong ah a si thotho. Malaysia, Thailand le India in a rak phan mi Kawlram ralzam mi hna, US ram chung ah ralzam sinak asawk cuah mah mi asylum seekers hna caah rian a tuan mi center a si. Bhutan, Nepal, Iraq le Africa rampawl in a ra mi ralzam tampi hna caah rian a tuancuah mah mi center asi.\nMah cu BRC kum 10 tlinnak ah cun Kawlram aiawh in Open house ah bia tawi chimnak ngeih ding ah an ka sawm bantuk in ka chuak kho ve. Kawlram in a ra mi ralzam hna kawng biahalnak le bialehnak, Malaysia le Thailand le India hna i a um mi ralzam hna kawng biahalnak le bialehnak an ngei i, ka si khawhtawk in le ka chim khawh tawk in, hmanthlak pawl, video pawl langhter chih in ka chim.\nCun, Kawlram rawl phun hnih in kan chuah pi.\nMah hi puaituahnak ah hin, Baltimore IRC zung i executive director Robert Warwick le staff vialte le LSS upa dihlak(LSS-National Capital Area hotu nu) le staff pawl, Department of Social Service in upa, BRC a rak dirh hmasa tu upa hna pahnih le lawyer pawl, BCCC in principal le a dang Baltimore khua ah upa tampi an rak chuak kho. Hmunhma a bi caah abiapi mi minung taktak lawng an chuak kho, i biatawi chimnak te te an nei cio dih. Cun refugee sponsor a pe cuah mah mi khrihfa bu han le adang bu hna zong in an ra cio dih hna.\nA caan tawite chung ah Kawlram kawng a bik in tlangcung mi hna kawng chimnak ka ngei kho i Kawlram in arakzam mi ralzam hna vialte caah a bik in Chin miphun hrang ah thathnem santlaihnak tlawmpal tal um hram ko seh tiah saduhthahnak ka ngei. Hmanthla pawl ka hin zoh khawh asi lai\nPeter Biak Lian Sang ( Ref:: Laica in tialmi cabia le thawngpang)\nPosted by L.VanBlian_blogpost.com at 12:01 PM\nPathian nih in hal seh law zeitin dah na leh hnga?...\nBaltimore khua ralzam zung kum 10 tlinnak ah Kawlr...\nChicago Ah Pu Cung Cin A Rak Tlawng\nUS Nih Burma Ramkomh Cung I A Ngeihmi Tlaihfung Th...\nIran Nuclear Bom Ser Tinhmi Nih Vawlei A Tuai


Levitikas 12 (Leviticus 12)\nFahrin Hnuah Nu Thianternak\n1 Bawipa nih Moses sinah hitin a ti, 2“Israel mi kha chim hna: Nu nih fa a pawi i fapa a hrin ahcun, ni sarih thianglo a si lai; nuphung a hngalh caan bantuk khan thianglo a si lai. 3Cun a ni riat ni ah a cuarpar tan a si lai. *12:3: Gen 17:12; Luk 2:21 4Cun thisen ruangah cun i thianh lengmang in ni sawm thum le ni thum a um rih awk a si lai; aa thianhnak ni a tlin hlan lo cu thil thiang zeihmanh a tawng lai lo, hmunthiang chung zongah a lut lai lo. 5Sihmanhsehlaw fanu a hrin ahcun, zarh hnih thianglo a si lai, nuphung a hngalh caan bantuk khan; cun thisen ruangah cun i thianh lengmang in ni sawm ruk le ni ruk a um rih awk a si lai.\n6“Cun aa thianhnak ni kha a tlin tikah, fapa caah siseh, fanu caah siseh, tlangbawi sinah, tonnak thlam innka ah khangh thawinak caah tuufa kum khat a timi a rak put lai i sual thawinak caah laileng no pakhat maw ṭhuro pakhat dik a rak put lai. 7Cun amah nih Bawipa hmaiah a thawi lai i remnak a serpiak lai; cun a thi chuahnak cun amah cu a thiang lai. Mah hihi fapa a hringmi caah siseh, fanu a hringmi caah siseh, phunglam a si. 8Cun tuufa kha a ngeih khawh lo ahcun, ṭhuro pahnih maw, laileng no pahnih dik a lak hna lai, pakhat cu khangh thawinak caah a si lai i a dang cu sual thawinak caah a si lai; cun tlangbawi nih remnak a serpiak lai i amah cu a thiang lai.” *12:8: Luk 2:24


Karenni Ramkulh Chung Mipi Hna Ralhrang Nih Thilchuh Le Thihphaih An Tong – Buanchukcho\nKarenni ramkulh, hmun kip ah innhngak cozah nih ralhrang an thlah hna, mipi hna thilri chuh le thihphaih nak an tuah mi, mizapi nih theih ding in KNPP nih August 12 nithla he thanhca an chuah.\nRalhrang thil tuah mi nih, khua daidam nak, upadi le humhim nak a donhkhanh tu thil an tuah ruang ah khuami hna nunnak caah thinphan nak, khuachung rawltam tihal in um ding tiang a phan sual lai ti zong an phang ngai.\nKhuachung mizapi bawmtu phu pin ah ramkip in le khuadang in bawmhnak an hmuh khawh nak caah an thanh.\nKayah ramkulh, National Democratic Force Party Chairman U Han Thar cu mibu bu pakhat nih namte in an sawh i hmunril ah a thi colh tiah Loikaw bawmchantu phu nih chim.\nKani Khua Ah Ralhrang Nih Mipi An Vuak\nSagaing ramthen, Yinmapin peng Kani khua ah ralhrang an rak phan, mipi kum 40 pa pakhat cu an vuak tiah kan theih. “August 14 zing lei ah kum 40 tluk si mi pa pakhat cu ralhrang nih an vuak, a kut le a țaang ah vuaknak hma a pu tiah kan theih.\nKhuachung cycle panga an lak i, inn pakhat air-con pakhat an hrawh ” tiah khuami sin in kan theih. Ralhrang hna cu 2000 hrawng an si, khua i caw pakhat an thah, an ei i a hlei mi cu an zuar tiah khuami pakhat sin in kan theih. Kani khua B.E.H.S Sianginn hna ah hmunhma an khuar tiah kan theih.\n“Kani khua ah kahdohnak a um lengmang caah khuachung ah hmunhma an khuar” tiah a chim chap. Uknak lak hnu in a tu tiang, ralhrang le Sagaing ramthen hriamtlai hna kar ah kahdohnak le a dang thil 92 a um cang tiah kan theih. Kahdoh nak chung ah ralhrang lei in 202 an thi, mipi lei in 20 an thi tiah an thanh.\nKawlram Le Thai Ramri Ah Riithaisii Tlaih\nMyanmar-Thailand ramri, MaeSaing 2021 August 13 zanlei sang ah rithaisii phurtu hna, Thailand palek le ralkap hna nih bur in an bawh hna, a phurtu cu an zam manh, hur sii sing 3 le Bag 30kg an tlaih tiah kan theih.\nA tlaitu hna cu MaeSaing peng khuate pakhat, bur in an bawh hna lio ah mawtaw pakhat a ra mi an hmuh, zohfel ding in an dir ter hna lio ah an zam tiah kan theih. Mawtaw cu kham an timh nain, an kham khawh lo caah, a pawngkam inn pakhat chung ah an kawl hnuah, bag pali an hmuh tiah kan theih.\nBag chung ah cun hur sii tlang sing(3) le rithaisii 30kg an hmuh. MaeSaing palek sakhaan ah sual puh an si i, a pawng kam khua hna ah an kawl cuahmah lio hna a si tiah kan theih.\nအလုပ်သမားများအပေါ် ဖိနှိပ်သည့် ကမ္ဘာ့အဆိုးရွားဆုံးနိုင်ငံ ၁၀ခုတွင် မြန်မာနိုင်ငံပါ၀င်


Trump hi an rak Tih bak. President in aa dinh cang hnu zong ah Democrats lei nih hi thil hi tuah an timh Than. – Kawltu Team\nNote: Trump hi an rak tih bak, a Rian in aa dinh cang hnu zong ah US President rian tuan kho ti lo dingin phuah tak tak timh a si. Hmaizarh in President icuh kho ti lo dingin tazacuai an thawk cang lai.\nPresident Hlun, Donald Trump Impeachment: President hlun, Donald Trum cu Capitol Hill buainak ruangah House nih impeachment an tuah i, a sual tiah bia an chah. Mah bia an chahmi cu Senate nih tazacuai ding a si. Hmaizarh cacawn nikhat ni January 25 ah khin House Speaker Nancy Pelosi nih Senate Majority leader Chuck Shumer sin ah Article of Impeachment cu a pek lai i, tazacuai an thawk cang lai.\nSenate Democrats hruaitu Schumer nih a chimnak ah Republican hruaitu hna he free and fair tein tazacuai tuah khawhnak dingah biaruahnak kan ngei cang. Tazacuainak kan tuah lai, senate nih a sual le sual lo biachahnak an ngei lai” tiah tuchun ah a chim.President hlun Donald Trump taza an cuainak cu “ The Article of Impeachment for Incitement of Insurrection ti a si. Capitol Hill buainak ah a chunglei in a cawlcangtu le a bawmtu hna a si tiah an puh.\nSenate ah Impeachment a tuahtu ding hna cu House I democrats palai hna a simi, Jamie Raskin, Joaguin Castro, Eric Swawell, Ted Lieu le Diana DeGette hna na si lai. President Trump lei caah sihni a tuantu ding hna cu, South Carolina I a ummi, Law Firm, Butch Bowers pawl an si lai. Mah hna hi minthang ngaingai mi law firm an si. South Carolina Gov. Henry McMaster le Gov.hlun, Nikki Haley ca zongah sihni a rak tuan balmi an si.\nPresidnet hlun Trump tazacuainak cu US Supreme Court hruainak in tuah a si lai. House in impeachment an tuahtu hna nih managers an tuah lai I, Donald Trump an sualnak kong telhte he an chuahpi dih hnu ah Trump sihni hna nih a sual lonak an chim ve lai. Mah hnu ah Senate ah debate an tuah than lai I, a donghnak ah a sual le sual lo Senator minung 100 nih vote thlak a si lai. Senator dihlak cheuthum cheu hnih hnatlaknak lawng in sual phawt khawh a si.\nSenator minung 67 nih a sual tiah vote an tlak ahcun Donald Trump cu sual ah chiah a si te lai. Asinain Senate ah hin Democrats le Republican senator 50 veve an um. Cucaah Republican senator minung 17 nih Democrats lei ah an ttan a hau. Republican Senator minung 17 nih Donald Trump an kal taak ding hi cu a si kho lomi a si caah Democrats pawl nih Trump taza an cuaimi hi an hlawhtlin lai ka zum lo. Source: Salai Lairamthang (Salai Lairamthang hi US thawngang a tial peng le update kho pengmi a si. US kong zong tampi a cawng i a thei ngaimi a si. A news kan lak tawnnak a ruang aa telmi cu news hi tling te le tawi fel tein a tial khawh ca zong a si.\n← Lainu Aa Bor nih Nupi tha kong a van tialmi cu a tha kho Tak Tak.\nBREAKING NEWS: US Indianapolis ah Laimi Inn a Kang (Video he) →


Cabuai Cung Thiamthiam Panh Asi Te Ko Lai Dah – Chintanbo\nCabuai Cung Thiamthiam Panh Asi Te Ko Lai Dah\nAugust 6, 2021 admin CABIA 0\nA liam ciami 2010 in Kawlram ah Kawlralkap cheu, mizapi cheu uknak a phan. Cu lio uktu hna nih cun an policy an thlen i ramkomhpi a daih khawh nakhnga tlangcung hriamtlai pawl biaruah a sawm hna. Tlangcung hriamtlai pawl zong nih mipi zawn an ruah caah daihnak khuakhannak ah an itel ve. Ramkomh huap in hriamtlai bu 10 nih NCA min an thut manh. A tangmi vialte zong thut dingin lam an kawl cio. AA zong daihnak khuakhannak ah tel a duh ko. Nain Ralkap nih an rak cohlang hna lo.\nHihi hoihnu pi ah micheu khat nih AA cu an fimtuk i daihnak khuakhannak ah tel an duhlo tiah kan ruah palh lengmang. An duh ko nain Ralkap le Cozah nih an rak pom hna lo caah a si deuh. An rak pom hna lo lio ah Chinmi tampi a rak ilawmmi nan um. Cu pawl nih cun a tu hi AA nan uar tuk cang. Ka chim duhmi cu Kawl ralkap nih AA kha daihnak khuakhannak ah itel dingin rak pom hlah hmanh sehlaw Cozah tal nih cun a rak pom awk a si. A ruang cu AA cu Rakhine ramkhelbu lakah Rakhine mipi nih thazaang an pekbikmi a si i, Rakhin a aiawhtu bik an si caah a si. Rakhine mipi nih thazaang pekmi he daihnak khua an khan lo ahcun Rakhine ram ah daihnak an ser kho lailo timi cu a fiang tukmi a si. Rakhine le AA kong ah sau nawn ka pial sual. Ka tialduhmi lei ah kaa mer cang lai.\nChinmi tampi nih CNF nih daihnak khuakhannak ah an rak itelmi cu cabuai cung biaruah lawng an ibawh, NCA lawng an imolhpi tiah kan mawhchiat hna. A mawhchiattu pawl zong hi vei lei deuh an si. Cu hmanh ah 2008 phunghram tangah election a lutmi party pawl tha a petu an si hoi. 2008 phunghram tang hmanh ah election an luh ahcun phunghram lengin cabuaicung biaruah cu zei dah soisel awk a um ti kha biahal ka duh hna. Hitin ka chim tikah 2008 phunghram tangah thimnak a lutmi party le thapetu an palh ka tinak si loin kan ram caah thatnak a chuahpi khawh lai tiah beiseinak an rak ngeih ve caah a si ko timi kha ka chim duhmi a si.\nCu bantuk cun CNF kanpa le nih 2008 phunghram cungin cabuaicung biaruahnak an rak kalpi cu lungpical ngeih in a thukmi ramkhel ah an rak luh caah a si ko. A takah CNF nih NCA min an thut kha daihnak ca lawng a silo. Ramkomhpi uk hruainak tiang thlen dih dingin an rak itimh caah a si. MAH nih uknak a lak caah an tlamtlinhlo ti ko usih. An tlamtlinh lo bu hmanh in biaruahnak nih kan Chinram le CNF sersiamnak caah thiltha a rak chuahpimi cu a um thiamthiam ko. Ram sersiamnak caah ral idoh nakin biaruahnak in a kal khawh ding cu a thabik le zapi caah himnak bik a si. Cucu CNF telh in tlangcung hriamtlaibu tam deuh nih an hngalh caah an rak ithimmi lam a si. KIA zong nih aa thim. Rakomh huap in min a rak thut rih lo ca tu ah a si. Cucaah UPC ah an itel peng nak kha a si.\nCNF kanpale nih NCA an thut ko nain CNA cu an sersiam thotho. An sersiam caah a cat dengmi CNA nih a tu dirhmun a phak khawh khi a si. CNF/A an thancho ning kan zoh tikah NCA min an thut hlan kum 23 chung nakin NCA an thut hnu kum zeimawzat ah a let in an thangcho deuh. Mipi he zong an inaihniam deuh i ralkap zong an karh deuh. Hhi cabuai cung biaruah lawng an bawh i ralkap an sersiam lo tiah a mawhchiatu hna lehnak caah ka tenh chihmi a si.\nRamkhel an hngalh lo caah cabuai cung biaruahnak kha an doh. Ngaingai tiah a tutan kan dothlennak zong hi teinak kan va hmuh hmanh ah idohnak lawngin teinak kan hmu kho te hnga maw tihi ka ruat ngai. Ralkap nih an celh ve te lai lo, Vawleipi zong nih meithal in idoh lawnglawng kha thazaang a pe lai lo i a donghnak ahcun cabuai cung biaruahnak a phan te thiamthiam lai tihi kei ka zumh ning a si. Cu biaruahnak nih cun 2008 phunghram nakin a tha deuhmi a hrin te lai, A siloah NUG sermi phunghram cungah uknak chuttu misualphu an ihlipphuaknak biahren an benh lai i cu ning cun Ramkomhpi hi hruai a si te theo lai tihi ruahnak a um fawn.\nLogic a tlaibik zong a si tiah ka ruah. Chinram cheukhat le Thantlangpeng tu cu ramkomhpi in teinak hmuh hlan ah CNF uknak tang a phan chung cang lai tiah ka zumh. A tu zong an ram an kauh thluahmah tiah kan theih. Pumpak kong ahcun CNF/A nih palhnak an ngeih caan a um kho ko nain ramkhel kongah cun an dirhmun a fek i, Lamdik an zawh lengmang ko. Atu zongah ramkhel thlihran hoih in a cawlcangbik an si thiamthiam tiah ka hmuh hna.\nMeithal aa tlaih ko nain ralpa hmai ah daihnak he cabuaicung ah bia aa ruah ngamtu cu a thukbikmi le a thianghlim bikmi ramkhel rian a tuanmi an si. Cu ve bantukin hramhram in uknak a la i zaangennak in rammi a that cuahmahtu hna uknak chungin luatkhawh awk ah nunnak thap ngamh in hriam aa tlaihmi le an hruaitu vialte zong, Miphun le ram caah a sangbik dothlennak a tuahtu an si. Cu sinak/ lam pahnih cu CNF/A nih an tlinh. Teinak an kan phakpi khawh nakhnga an hnu lei in dirhkamh hi rammi hna kan rian a si. CNF/A Pathian nih umpi sehlaw thawng chin ko seh. Credit: Aceu-Salai Sang Ceu Lian\nEven. Tluang Lian; Zeiruang Ah Dah Mitha Le Bochanmi Hna An Chan A Tawi Tawn!\nPu Zing Cung cu dohthlennak ah hruaitu a si bantuk in ka upat a mah hrim hrim upat tlak Minung a si.


Hakha Univeristy Biakinn Mah Thazaang Tein an Sak Cuahmah, Bawmh an Herh – THE CHIN JOURNAL\nHakha Univeristy Biakinn Mah Thazaang Tein an Sak Cuahmah, Bawmh an Herh\nNovember 6, 2020 November 5, 2020 | The Chin Journal | Hakha, Chin State\nAn sak cuahmahmi Hakha University Biakinn/Photo-Pa Tum (The Chin Journal)\nHakha University tualchung siangngakchia le sayate i pumhkhawmhnak Biakinn (Chapel) cu mah thazaang tein an sak cuahmah i bawmhnak zong pek an herh, tiah ttuanvo ngeitu sin in thawng kan theih.\nHi Biakinn hi ting 1,600 MMK in sak ding in budget suai a si i, Hakha khuanu khuapa nih ting 100 MMK, HBA nih ting 250 MMK, ramdang lei in bawmhnak ting 100 MMK hrawng le sianggnakchia nih bawmhnak an hal khawhmi ting 100 MMK, azapi ting 550 MMK in an sak cuahmah.\nMyanmar ralkap bawizik Snr-Gen Min Aung Hlaing nih mirang vawlei tun 1,000 le inncungcih champhio a bawmh ve hna.\nPu Chum Ling ta a simi Rung Family Company nih biakinn saknak rian cu an i tlaih i tangka zong anmah nih an rinpiak chung hna i cuticun an sak cuahmah hi a si.\nHakha University Rector Dr. Lian Za Khup/Photo-Pa Tum (The Chin Journal)\nHakha University Rector Dr. Lian Za Khup nih, “Rung Family Company nih a sak rian an tlaih i, anmah nih tangka an rin buin an sak cuahmah. Tangka a chuak chom in kan pek hna,” tiah The Chin Journal sin ah a chim.\nTABC zong ah bawmhnak an hal i ting 100 MMK bawmh ding in an leh hna. FBA (Falam) sin zong ah bawmhnak an hal i kan in bawmh hna lai tiah an ti ve hna.\n“Atu tiang ah cun 50% kan lim cang. Ting 1,600 MMK nih hin a inn saknak le electric mei tuahnak tinag a zawh lai. Asinain, a chung i thilri dangdang le Sound System pawl ca ah tangka tampi bawmh kan herh rih ko. Chinmi nih rak kan bawm cio u,” tiah Dr. Lian Za Khup nih a chim chap.\nHakha Univerisity cu Kawlram a Pakhatnak Bik Comprehensive University a Si\nHakha College cu University ah pek a si cang bantuk in University a hun si hnu ah zei bantuk thlennawnnak dah a um lai timi kong he pehtlai in Hakha University Rector (ပါမောက္ခချုပ်) Dr. Lian Za Khup cu September 17 ah The Chin Journal nih kan ton i biahalnak kan rak ngeih.\nDr. Lian Za Khup nih, “College ah cun kum 2nk tiang kai khawh a si i, siangngakchia pawl Degree peknak nawl an ngei lo. Degree College ah cun kum 4nk tiang cacawn khawh a si. Asinain, Degree peknak nawl a ngei ve lo. University tu cu amah tein Degree zong aa pek khawh cang,” tiah College, Degree College le University an i dannak a langhter.\nHakha University cu Kawlram chung i aa dang ciomi Unversity phun thum phun li nih an cawnmi Major pawl kha hmun khatte ah cawnnak nawl a ngeimi Comprehensive University a si, tiah Dr. Lian Za Khup nih a chim chap.\n“Kalay University le kannih Hakha Unveristy aa dannak cu kannih cu University kip nih an cawnmi pawl kha cawnnak nawl kan ngei. Comprehensive University ti zong in auh a si. Asinain, Hakha University tiin kannih nih cun kan auh ko lai. Kalay University i an cawnmi Major zapi khi Hakha University ah cawnnak nawl kan ngeih pin ah Law, Civil, Electronic le Mechanic major pawl zong cawnnak nawl kan ngei i, siangngakchia nih kum 6 an cawn hnu ah B.E degree pek an si lai. Cun, Computer Science zong cawnnak nawl kan ngei. Kum 5 an cawng lai. Cucaah, Hakha University cu Major phun kip cawn khawhnak University a si. Kawlram chung ah mah bantuk University hi a dang ah a um rih lo. Hakha University hi a pakhatnak bik a si, ” tiah a chim.\nHakha University ah Degree laknak innpi zong an sak cuahmah lio a si. Budget zong tlamtling in a tla cang i tuan ah an lim lai.\nHakha University onnak puai cu Surbung vanlawng bual onnak an tuah tik October thlathawh lei ah tuah ve ding in timhtuahnak kan ngei, tiah Dr. Lian Za Khup nih a chim.


A poi tuk ee!! Coronavirus zawtnak ruangah bomhmak a ummi cu Hakha Khuabawi nih an ei dih- Lai Pangpar\nCovid-19 Zawtnak ruah ah Bomhnak a ummi Hakha Khuabawi nih an ei dih. Mah bomhnak hi Mirum ca ah maw, Misifak ca ah dah bomhnak hi a si? Zeiruangahdah mirum deuh report ngamtu a simi lawng an phawt hna hnga?\nHakha ah nikhat țuanmi nikhat eiding mi hna teh ziah an covo a um ve lo maw? Thlangtlatu nih hin Khuabawi te sin ah si loin Khrihfabu cio ah bomhnak hi rak pe hna seh law sifak mirum nih an tin dih cio hnga.\nRegister Media kan si a timi pawl ziah mah bantuk thawngpang hi nan hun thanhpiak hna lo? Laimi mahpumpak miak a duhmi kan nun hi ka fihtuk. “Kan ram nih zeidah a kan thathnem tinak in kan ram ca ah zeidah ka țhathnem ti kha i hal” – John Fitzgerald Kennedy\nBawipa min thangthat siseh! Sya David Lah taza cuai mi ahmuh/case cu Daw Suh Kyi bawmhnak in aluat/phiat asi cang…….Sya David Lah cu Bawipa mi hman thawngtha chim thiam asi .Amah thawng in zumtu thar tampi le piangthar tampi hmuh ansi . Cozah nih mibu he um lo ding thawng athanh hnu ah online live thlahnak in thawngtha chimnak an ngei .\nVanchiat ah cu ara mi hna chung in COVID-19 dam lo in achawnh mi tampi an um hna . IANG NGEI CHINLAND: Rev. David Lah Nih Chinmi A Kan Ti Ning. A mah pumpak Sya David Lah zong dam loin aum , hi kongah taza cuainak an tuah .\nAsinain atu ah thawngpang tha pakhat achuak mi cu : 14.4.2020 ni ah Mayan kung myo ,palek sakhan ah ahmuh no (pah) (583,2020) in azizut asi mi Saw David (khah )David Lah cu rampi chimpiak tu Daw Aung San Suh Kyi nih remnak le tuaktan piaknak le chim piaknak in ahmuh/case cu fim le hnon piak asi than tin theih asi .\nBe the first to comment on "A poi tuk ee!! Coronavirus zawtnak ruangah bomhmak a ummi cu Hakha Khuabawi nih an ei dih- Lai Pangpar"


U THEIN SEIN NIH BIAHALNAK ATUAH LIO AH KHAN ZEITINDAH AN TI – The Chinlung Post\n2008 Phunghram Pi Hi Party Politcs Tuahnak Cauk A Si Lo, Remdaihnak (Peace) Cauk Kan Ti Khawh. Kan bia tlawmte in van pehta tthan usih, kawlram luatnak hmuhawk ah a muisam ,a pungsan a hong langh pah cang tik Kawl rawm mi le Tlangcung mi hnatlaknak cahrenh a rak herh. Aung San nih Kawlrawn lawng luatnak la loin Tlangcung he hmunkhat ah luatnak lak i ifonh a rak ngiar peng hna.\nTlangcung hnatlaknak tel loin le minsen thu loin Kawlram ah khumhkhawh a rak si hrimhrim loh. Cu ruang ah minsen thut i, luatnak hmuh hnuah zeitindah khua kan sak kun hna lai timi biahrenh an rak tuah. Cu biahrenh cu Panlung Agreement kan ti tawn mi kha si.Mah hi ca um ruang ahhin Kawlram nih luatnak kan hmuhkhawh, Luatnak kan hmuh hnu kum 10 ah cun kan cahrenh ning in kalte lai ti zong an telh chih. Mirang nih luatnk kan pek hna ah cun Phunghram pinan ngeih ta hau, Phunghram loin luatnk pek khawh si lo a ti hna.\nCutik ah 1945 ah khan hlutdaw thimnak an tuah i mah hna nih cun 1947 phunghrampi kha an suai, kha an suai tik ah an cahrenh kha telh awk a tlak mi kha an rawn chih. 1948 ah khan luatnak cu kan van hmuh khawh. Cauk ning in thimnak an tuah khawh 1952 khan an awt, General first election si, kumli term khat a si caah 1956 ah an term a dih.\nVoi hnihnak thimnak cu an awt than i cozah a kai than kum 2 hrawng an kal ah an buai ngai i Inn hngak Cozah hna 1958 i a hong chuahnak si. Sihmanhsehlaw,1960 kum phak tik ahcun thim tthan cu a za tthan.Voi thumnak thim si cang. hi kum thimnak hi tih a rak nung taktak minung tampi an rak tlau. Kawl catial thiam mi pawl nih an ttial ngam lomi a tam ngai. Thimnak a dih cozah a kai than. 1962 an hong phanh ah Ram a buai ngai. A ruang tlawmpal in ka van langhter lai.\nPakhatnak. 1960 thim lio ah U Nu nih tei lo lai a phang ngai. A party kha pa 2 ah an i cheu cang. Cu caah Daw Khin Kyi nih message pa hnih a pek pa khatnak cu kawl biaknak hi ram biaknak ah ka ser lai ti ah mipi na kamh hna lai.Pahnihnak.Kawlram chung Kala pawl paoh paoh rammi sinak kan pek hna lai ti zong a rak kamh hna ti si. Kha biakam kha Kawlran mipi nih leichia cawh in an van cawh. A lu a ling dih.\nPathumnak. Tlangcung mi nih 1952 -1962 kum hra (10) kan tlinh cang kan biakam a tling cang. Kan biahren a tling cang tiah hluttaw chungah lungmit in an van thuat ve hoi. A pending ah an chiah tawn nain biahren cu a hmual a fak. Palinak.Cu lio ah kawlram ah thlichia, ruah chia nih inn 20000 Thongkul hrawng a rak hrawh i Cozah nih phaisa a ngei ti fawn loh. Hi kong ahhin Nihin tiang kan buaimi hi van langhter ka duh.\nKha lio, kan sachoh ahkhan Thlaurau (spirit) phun 2 in a um i Tlangcung mi zong, Kawlrawn mi zong nih fiang taktak in an hmu kho loh. Tuni tiang zong fiang taktak in an hmu kho loh. Cu kong cu vanlanghter kai timh mi cu a si. Tu tiang zong Daw Suh nih a hmu kho lo hlah maw ti awk in a um.Cu buainak cu USDP U Thein Sein le Tlangcung hriamtlai bu an i ton ahkhan kan buainak a hram cu an hmuh khawh. Cucu zeidah si ti ahcun tlangcung mi nih luatnak (Independence) lak lio i kan sachoh ningin ti kha kan au peng i cucu kawlrawm mi nih an pom kho ti loh.\nKanmah tlangcung mi zong nih kan i timh taktak lomi le kan paw chungah a um taktak lomi kha kan au peng. Sachoh ningin kan ti peng (agreement of spirit/s) kawl nih an ttihmi le an duh lomi (independrence) kha sachoh ning kan ti chung paoh cu ai tel peng.Cu caah panlung agreement kan ti peng tikah kum 70 hrawng kan buainak si. U Thein Sein nih cabuai cung biaruahnak a van ser tikah khan independence hi nan i tim taktak maw? tiah bia a hal hna i Independence cu kan i tim ballo an ti. Cu si ah Ralkap sawngpoh Duhtavuan (ဒိုတာ၀န်အေရးသုးံပါး) hi teh zeitindah nan ruah tiah a hal hna i a kan dawn lo tiah an leh hna.\nA ruang cu (70) cancer zawtnak kha a leng ah an chiah cang tinak si. Kan buainak a ruang (political conflict ) kha an hmuh cang i a lengah an chiah ta cang. Federal kong lawngin an ceih cang. An lam a tluang ngai cang. Lunghrinhnak a um ti loh. An duh mi vialte cu catlap in an chuahpi i pa khat hnu pa khat an i cohlang. Chapter (7) pohmah in 51 an tuah khawh. Ramkhelh kong biaruah lio ah kahtilonak hmelchunhnak ah minsen kan thu lai i (NCA) sachoh kan ti lai an ti.\nCu cauk chung ahcun federal kong khumh khawh chung an khumh cang. Minsenthu pa lai pawl tampi an phan cang. Kawlram tuanbia ah philhkhawh lo ding tuanbia sunglawi, palai ah USA, UN, China, India, Thai Ambassadors tampi an phan. Vawlei pi nih an lawmhpituk. Kawlram party kip upa an i tel dih 700 leng kai an si.Kan ram ah Ni Ceu dawh a chuak cang lai kan ti, Ramtang Sianghnuai vialte Inn ah an lawi cang lai kan ti. Inn sianghnuai vialte an i lawmtuk, an hirha a kok i an tha a nuam, mipi nakin a rak ing deuh mi hrat cu Kaphnih karlak ah lunglomhnak Ni a tlang.\nA ni an van phuan cang. Cu ti ni le caan ah a si lai an van ti ah zan a rak i hngilh kho lomi Tarnu a rak um.Innpa vomkah ah innpa an i hngilh kho lo ti ban tuk kan chuak. Zeitindah bia ka tuah khawh hna lai tiah zan khuadei khua a ruat! Kan ram te hi mi vanchia maw kan si ko rua. Tarnu thinlung ah hrawknak lam a hmuh ai, Maw van law, Ram mipi nih a ngian kan thei ti lo. A caan a nai deuh deuh Tarnu cawlcangh kan i veng kho ti lo. Ramtang mi pawl nan min thu hlah uh! Kei zong ka thu ve lai loh i keimah cozah ka si tikah nan thut te lai.\nRam mipi kan hruttuk, Ram mipi bochan in a chim ngam, zeitluk ttihnung bia dah si? A party ahcun ngafuan bang a hlok in kan i hlok cuahmah ko. Cu lio ahcun a lei a hartuk, thisen chuahnak a si. Tlangcung hriamtlai Unau rual an i cheu dih. A tthen nih an pom i a cheu nih an pom lo. A pommi unau rual nih lam kan tlau tthan lai zum hlah usih! Duh hlah usih! An ti. Minung i bochan le hngatchan cu Tarnu zong a tlau kho mi pei si cu!. U Thein zong a tlau kho mi a si.\nMinung hngatchannak cun kan sachoh tu hi kan Holy Bible a si lai. A phichuak a tthatuk tiah mi cheuh nih an pom. Chaklei hriamtlai pawl nih an duh ve ti lo Tarnu bia hi a hman ko lai. Amah pei ram mipi nih an bawh cio ko cu. Cozah a kai taktak ko lai. Amah timi kan ngeih lo ahcun cozah a si colh ko lai i a kan tuahpiak duh sual lai loh. Amah cozah kai hngak ko uh si an ti.Tlangcung unau rual Nichuah le Nitlak in an ithen. Tarnu bia ruang ah Daihnak cahrenh an tuah duh ti lo.\nA cheu chumte lawng nih Daihnak cahrenh min an thut cang.. U Thein Sein le a nau le rual vawleipi hmai ah mit-aunak an thei lo. Van an zoh a sang khun cang. Vawlei an zoh ah a pit. An caah vawlei cu a muih in a mui. Ningzah lawng hlah, an thin cu meittil linh in a lin. Thazang in cawl awk a ttha ti fawn lo. Cu vialte hmaika le vawleipi hmai ah ningzak mualpho in an hmaika lawng an bih i lukhun in an to ko. Cu vialte cu tlangcung mi nih kan ruat duh lo. Amah ko cu Sathu tho bomh in kan bomh rih.\nKawl nihcun an theih ko zong h i theihter lo khawh si. Tlangcung mi tel nihcun rak iven ding. Hrut virver te khua a sami kan si. Ka thinhan tukah ca pakhat ka rak ttial. CNF/A luhlio ah innchung ah a ummi kan rak um lo. Kan Bawipa Jesuh Khrih kha Jerusalem a luh lio ahcun mipi nih Hosana, Hosana Hosana tiah an rak au nain Rom ralbawi kut a phak tikah ahcun Hosana tiah a aumi mipi hna nih Vailam ah khenh ko, vailam ah khenh ko tiah an aunak aw a thleng mi mipi he kan idannak a um lo tiah October 15.2015 ah ka rak ttial phah. Credit: Siang Lian Hmung


Kha Court ah:Taza cuainak an tuah taktak cang hna hi. – Lai Lungrawn Post\nDecember 11, 2020 December 11, 2020 admin Hmuhning\nHi aa thuimi pine (4) ah hin pine phungsertu pawl siloin bawi pawl nih phung an remh ti in taza an cuai hna. Supreme Court nih aa thuimi pine (4) kha kilvennak ca a ttialter hna i cucu Nilini zanlei sml. 3:00 hlan ah nan up lai tiah a ti hna. Supreme Court nih hi bia hi a ceih ahcun sihne thiamsang Ted Cruz nih Trump aiawh in bia a chim te lai. Supreme Court nih an bia a ceih hna i Trump lei nih teinak an hmuh ahcun:\n(1) Electoral College hna i an vote kha a fehter hna lai lo.\nYou sent Today at 07:09\n(2) Mee torlecheng cu aa ningcang lomi a si a ti lai\n(3) pine (4) kha mee a fonhter tthan hna lai i a upter tthan hna lai. US phunghram 3 U.S.C. § 7 ah cun December 14 ah electoral college vialte nih mee thlak ding a si. Sihmanhsehlaw thimnak ah aa ningcang lomi a um ahcun US phunghram 3 U.S.C. §§ 5, 7 hmang in US Supreme Court nih a ni a thawn khawh ti a si. Ref: Rev. Biak Lian Vel & Cherhchanmi: 12/10/2020 10:49:43 AM CBN News.\nRelchap ko”Biden nih a Secretary of Defense caah hlan lio US ralkap General hlun Lloyd Austin a thim. Tutan Biden nih a cabinet minung a thimmi pawl zoh tikah lung a hmui i hna a ngam. Aruang cu US cu ahohmanh thleidannak um lo tein covo a pe mi le covo ngeihnak ram asi zia a vun lang than. America a lianngannak le a thawnnak cu thleidannak um lo tein, Judahmi, Minak, Asia mi, Vunraang le Latino ti um lo tein an thiamnak cio ning in covo a pek tikah vawleicung nih a tluk khawh lo nak asi. Laimi zong hi, Falam, Tedim le Hakha timi um hlah sehlaw, cun pengtlang le tang cuzah theng, timi pawl thinlung put zong hi kan thlau viar ve i an thiam ning hawih in covo kan pek ve hna ahcun kan thangcho tuk ve ko hnga lo maw?


Dr. Piter Ngun Za Cung: Mirum Le Misifak A Thleidangtu Party? – Chin World News Evening\nDr. Piter Ngun Za Cung: Mirum Le Misifak A Thleidangtu Party?\nMirum le Misifak a thleidan tertu Party? Ralkap, USDP Uk lio ah cun mirum nih misifak cu sal bantuk in zohchuk a rak si. NLD Cozah a kai hnu in i thleidannak a um ti loh ti tluk a si cang. Hnu lei kir thanding cu a ruah in ka ruat kho loh. Uknak Hlun an zia za.\n1. Telephone man / Mawtaw man le Thil tha deuhpoh man cu Vantawng ah an kai ter i, an mah lawng nih an ni cawk khawh. 2. An mah lawng nih Electric an van khawh. 3. An mah lawng nih Tanda um loin rian an ngah. 4.Misifak thla hlawh tlawm tein an pek hna. 5.Ramleng ah hlawh fa nak lam an kham.\n6.An mah lawng nih ramdang an rak tlawng kho. Uktu Bawi le Mirum an ni kawp ciam man i misifak cu sal bantuk in mit au ngam lo in rak um a rak si.\nKan miphun le kan ram luatnak caah NLD. Pumpak Bawi duh ruang le Uknak hlun kir i power ngeih duh ruangah Party tamtuk a um i, USDP Ralkap he rian a tuan ti ding an si hna. Chin mi na lung rak fim ko. Cattialtu: Dr. Piter Ngun Za Cung\nRelchih>>>>Ralbawizik Hruaimi Phukomh Cozah An Tlin Sual Citcet Ahcun Mu. Biahramdomh: Atu Kawlram dirhmun ahcun party pakhat thazang in cozah a ser khomi cu NLD lawnglawng hi a si. USDP hi cu ralkap dirhmi an si bang, ralkap hnuk thlum rinh i a nungmi a si ko. Ralkap he i bawmh bu zong cun, anmah thazang lawng cun cozah a ser kho an si ti hoi loh.\nCucaah, NLD Party thlak i anmah nih cozah tlaih awkah phukomh cozah dirhnak ding caah kum zeimawzat chung an i zuam. Ralbawizik hruainak in Kawl party tetuai pawl le tlangcung party pawl cu hehchet an sawm hna. Pohmah 261 hmangin an soilem khawh hna. Phukomh cozah cu hei chuak sual pingpang selaw Kawlram ah zeidah a chuak te hnga?\nI. Cozah Uknak kongkau: ( 1 ) Phukomh cozah a chuah ahcun ralbawizik cu President a si lai. ( 2 ) Rampi cozah cu anmah ralkap le USDP nih an tlaih dih lai. ( 3 ) States le Regions Chief Minister zong ralkap le USDP nih an tlaih dih lai. ( 4 ) Nelrawn ah regions cozah i minister vialte zong ralkap le USDP nih an tlaih dih lai. ( 5 ) Ralbawizik President tlinnak caah vote petu tlangcung party chungin State cozah chungah minister pakhat cio laksawng ah a pek hna lai.\nII. 2008 Phunghram Kongkau: 2008 Phunghram cu Ralkap phunghram a si bang, an dirhmun a feh chin chin khawhnak hnga an duhningin an remh chap rih lai. 2018-2019 ah NLD nih phunghram remh ding an ti lio ah khan ralkap lei nih an duhning cu fiangten hmuh khawh a si cang. Zeitindah an remh te ne lai?\n( 1 ) Pyithawngsuh hluttaw le Pyine hluttaw chung i ralkap 25 cu 50 ah an karhterte lai. Mah hi pohmah remh ding hi 2019 lioah USDP MP U Maung Myint nih a rak chuahpi cangmi a si. Hluttaw kip i ralkap 50% an um hnu ahcun USDP caah cun MP 1% lawng an hmuh zongah ralkap 50% he fonh in cozah an ser zungzal cang lai. Ralkap nih a kan uk peng cang lai.\n( 2 ) National Security and Defence Council cu full power an pek lai. President le Pyithawngsuh hluttaw zong dinhter khawhnak phung an ser lai. Hi pohmah zong hi ralkap nih an rak chuahpi cangmi a si. NSDC hi chungtel 11 an si i ralkap 6 le cozah luban 5 komhmi phu an si.\n( 3 ) Tlangcung party pawl lomhternak caah pohmah 261 an remh lai nain Pyine hluttaw ah ralkap 50% an um cang lai caah anmah ralkap nih State cozah he, Union cozah he an tlaih peng cang lai. Tei awk an tha ti lai loh. (4) Hluttaw kip i ralkap 50% an um cang hnu cun an duhning poh in an tuah lai caah phunghram remh awk a tha ti lai loh.\nIII. Remdaihnak: Kan chim cang bangin phunghram an duhningin an remh cang hnu cun democracy le federal hmuhnak ding lam a pelpawi zong a um ti lai loh. NCA lam zong a rawk dih te lai. Tukdohnak fakpi a chuak than lai. Ralzam an karh thluahmah lai. Nuhmei le ngaktah an karh lai. Tlangcung hmun kip ah ttah aihraamnak thawng a thang lai.\nIV. Min Aung Hlaing le ICJ: Atu ralbawizik hi ICJ ah case nganpi aa orh liomi a si, Aung San Su Kyi nih a chanh khawh rih caah a him rih, nain a case dong rih loh. Crime Against Humanity ( Miphun cihmihnak ) case nganpi a si. President a tuan ahcun ICJ le ICC authawng a thang chin chin lai. Ramleng a chuah ahcun an tlaih lai i hremnak fakpi aa huah lai. Vawleipi hmaiah ningzak tuk kan si lai.\nV. Biaknak Thleidannak: Biaknak le miphun thleidannak a karh thluahmah lai. Wira Thu bantuk buddhist ralhrang phu an chuak thluahmah lai i biaknak dang caah hmunhma a um te lai loh. VI. Sipuazi le phihkharnak: A cung i kan langhtermi ruangah UN, US le EU ram pawl nih sipuazi lei phihkharnak fakpi an tuah lai. Ram chung i a um ciami company pawl hmanh an chuak dih lai. Human rights zei i a rel lomi Tuluk company an khat dih lai i Kawlram cu North Korea bang mangtam nih a tlunh peng lai.\nVII. Biafunnak: Cucaah ralbawizik hruaimi phukomh cozah a chuah sual ahcun kan ram cu khuaci a mui dih te lai. Mah cucu hrial khawh a si. Phukomh cozah chuah lonak dingah tukum election ah hin ralkap hnuzul a simi poh poh cu hrialin, NLD party vote pe cio hna usilaw, kan ram cu rawhralnak chungin kan khamh khawh lai i, NLD nih Kawlram cu Federal democracy ram ah le Asia Cakei ah a chuah te hrim hrim lai. Tlangcung party pawl hi zumh ding an si ti loh, NLD ah kan i fumtom cio a herh.-Victor Pa


Salai Bawi Lian Mang: CHRO team le US Department of State, US Aid upa hna tuchun ton biaruah nak kan nei. – The Cherry Par\nSalai Bawi Lian Mang: CHRO team le US Department of State, US Aid upa hna tuchun ton biaruah nak kan nei.\nMeeting a dih ah zeidah request tuah nan kan duh tiah an ti I; 1. UN Security Council hi a ran nak in auh I Burma ram kong ceih ding ah kan hnu Monday ah khan UK cozah lei upa sin zong ah kan chim cang. UK cozah zong nih member rampawl kan vun chonh duahmah hna lai an ti. Mah cu US nih biatak te in nan kan dir pi a biapi ko tiah kan chim.\nHmaizarh ah US cozah lei department dang he meeting adang te in nei tthan ding ah kan I tiam. Ramchung in biatak te in a cawl cuahmah mi hna upat nak he kan um nak hmun cio in kan ti khawh mi lam poh in kan ttang ttual mal hna lai.\n𝗔𝗦𝗘𝗔𝗡 𝗦𝘂𝗺𝗺𝗶𝘁 𝗯𝗶𝗮𝗰𝗵𝘂𝗮𝗸-𝟮; Atutan ASEAN Summit cu Kawlram buainak kong lawngte nih a hun khuhcilh. Prime Minister Hun Sen (Combodia) nih “a ralai mi EU-ASEAN Summit ah Kawl ralkap hi sawm an si rih lo kho men” a ti. Min Aung Hlaing an sawm ahcun EU lei in lutlai kai duh loin protocol a niam mi lawng an kai lai, ti an phan caah a si tiah cheukhat media nih an langhter.\n← Even Tluang Lian; An Lonh Khawh Lomi Ramri Chiahpiak An Si Ko!\nThantlang khuapi chung inn 70 in inn 100 kar a kaang, CNA/CDF nih ralhraang pakhat an thah i meithal zun khat an laak →


Chin Ram Matupi Peng Ralraam Ah CNA Ralkap Pakhat Nunnak Liam Ee! – Onlinenungak\nMATUPI PENG RALRAM PAKHAT AH BOMB I PUAH SUALNAK IN CNA RALKAP SALAI SHIANG SANG A NUNNAK LIAM. Lawngtlai, 21 Biangreithlep 2022: Chin ramkulh, Matupi pengchung ralram hmun pakhat ah bomb i thlahphoih sualnak in CNA ralkap pakhat a nunnak a liam tiah theih a si.\nBiangreithlep chung ah bomb i thlahphoih sualnak in Chinland ralkap 2 an nunnak a liam, 7 Biangreithlep ah Chin National Defense Force in ralkap Salai Sui Thawng cu bomb thianhhlimhnak an tuah lio ah bomb a puah caah miphun le ram caah a nunnak a liam. Credit; The Lairam Times\nThawngdang Relchap>>>><<<<< Azovstal sehzung a khammi Ukraine ralkap nih a sungh an pek dih cang tiah Russia nih a thanh. 2022 May 21 – Mariupol khua ah a ummi Azovstal sehzung ah a donghnak tiang Russia ralkap a dohmi Ukraine ralkap pawl an zapi te nih a sungh an pek dih cang tiah Russia nih May 20 ah a thanh.\nUkraine ralkap 531 nih a hnubik khuah in a sungh an pek tiah a chim. May 20 ah hriam chiah in a sungh pemi Ukraine ralkap pawl cu mawṭaw in an phorh hna i Russia lei a ṭangmi Donetsk hmunhma ah May 21 ah kuat an si. Azovstal bom khor chung in an rak chuak i sungh a pemi Ukraine ralkap hi a zaa leng an si nain a fiang in theih a si rih lo.\nHriam chiah in sungh a pemi Ukraine ralkap 2,000 tiang an phan tiah Russia nih a chim ko nain Ukraine cozah nih zeihmanh a chim rih lo.\nUkraine ram nih ngeihmi TV program ah Ukraine President Zelenskyy nih Azovstal chungah a ummi Ukraine ralkap pawl hriam chiah ding in May 16 ah nawl pek an si cang tiah a chim.\nUkraine vanlei ralkap nih Mariupol khua ah a tapmi ralkap pawl bawmh ding in an i zuam ko nain tlamtlinnak um lo in a thimi an tam tiah Ukraine President nih a chim. Crd; The Chinland Post\nKahdaih biaruahnak in a si khomi a phi chuak pawl tiah ngiathlaitu pawl ruahnak. The Chinland Post | 2022 May 20 – Tuni (May 20) in aa thokmi kahdaih biaruahnak chungin a phichuak a um lai tiah SAC biachimnak nawl ngeitu nih a chim. Myanmar ram ah hramhram in uknak lak a si hnu kum 1 leng hnu ah tlangcung hriamtlai phu pawl le SAC karlak biaruahnak ah tlangcung hriamtlai cheukhat cu kai lo ding in biakhiahnak an ngei.\nHi biaruahnak he pehtlai in Major-General Zaw Min Htun nih ” Ralkap hruatu lubik nih hi biaruahnak in a phichuak um ding in kan ceih lai tiah a ciami a si cang”. A phichuak a um khomi cungah Myanmar ramkhel lei ngiathlaitu U Ye Htun nih ” a phichuah a har ngai lai tiah ka ruah. Nationwide Ceasefire Agreement (NCA) ah min a thumi pawl caah cun a poi lo nain NCA min a thu lomi hna caah cun an hal dingmi kong hi 2008 phunghram he a kalh a si ahcun phunghram a thar in ṭial ṭhan a si kho men.\nCu chungah, thazang a ṭhawngmi United Wa State Army (UWSA) hi SAC nih bia a ruah kho lai maw timi hi a biapi deuh tiah ka ruah”. Asinain ruahchannak a um pahmi cungah kahdaih biaruahnak ah aa tel lengmangmi U Ko Ko Gyi nih ” A bik cu ralkap hruaitu lubik nih amah pumpak in a ton hnik hna. Cun zeibantuk riikhiahnak le zulhphung hmanh um loin zalong tein biaruah khawh a si tiah National Day ah a chim caah voidang biaruahnak bantuk he a khat ti lo tiah ka hmuh.\nCun, khatlei phu pawl zong harnak an ngeih cio caah mahhi caanṭha ah an hman khawh a si ahcun luatnak pakhat khat an hmu lai tiah kaa ruahchan”. Cubantuk ruahchannak a um khawhnak hnga U Ye Htun nih ” Biaruahnak a tluan khawhnak hnga – tlangcung hriamtlai phu pawl nih an chuahpimi chung in zeibantuk hi dah Federal phung chung a luh caah SAC nih kan in al hna lo, phunghram ṭial ṭhannak caan na kan pek a si ahcun ka ṭial ṭhan lai tiah biakamnak a tuah a si ahcun a tluang kho. Cuti si loin a hlan lam an zulh ṭhan a si ahcun a fawi lai lo”.\nU Ko Ko Gyi zong nih “Myanmar ram ah buainak pahnih a simi Democracy le Federal he aa pehtlaimi hnatlaknak an ngeih a si ahcun, ramkhel lei a ṭhami muisam pakhat a chuak lai tiah ka ruah. Ralkap nih ramkhel lei ah kaa tel ti lai lo timi bia hna a chim a si ahcun mipi zumhnak zong a karh kho men. Thlennak caah hnatlaknak an ngei lai,\nASEAN Special Representative bantuk in ramdang teltumnak an pehtlaih khawh a si ahcun ramkhel lei buainak a phichuah khawhnak lam aa thok tiah ka ruah.” Cun, tutan biaruahnak a tlamtlin lo a si ahcun, biaruahnak um khawh ṭhan a har cang lai caah kahdohnak a fak chin lai tiah thinphang a si. Ref : VOA


Gangaw peng ah Khuabawi 2 le Minung 5 Thah An Si – Buanchukcho\nZUUNHLA & RAMHLA\nGangaw peng ah Khuabawi 2 le Minung 5 Thah An Si\nJune 1, 2021 admin BREAKING NEWS 0\nGangaw peng ah Khuabawi 2 le Minung 5 Thah An Si. Nizan May 31 ah zanlei ah Gangaw peng Tintaw khuabawi U Sein Oo, Hantawady khuabawi U Ta Lu le Cazin pa Kyaw Myo Naing, Tintaw middle sianginn sayama Daw Khin Myo Tint, Nurse Ma Thidar Win tu thah an si. Nurse nu Ma Te Ma Htwe cu hliamhma fakin a pu.\nMah hna hi CDM ah a tel lo mi an si. Gangaw ah lahkhah chuah in an rak kir lei zaanlei suimilam 6 hrawngah Yehla khua laankhwe ah an thah hna hi a si. Mawtaw zong mei in an khangh piak hna tiin khuami pakhat nih a chim.#DVB. The Chin Post\nthawngpang dang relchap : SAC ralkap nih Hakha in tlaihkhih mi minung 183 chung ah 90 hrawng hren rih, pahnih nunnak a liam\nSAC phu nih nawlngeihnak a laak hnu 2021 February 1 in nihin tiang ah Hakha in minung 183 an tlaih cang hna i minung 90 hrawng cu thlah an si rih lo, cu hna lak ah pahnih cu an thi, tiah kan theih.\n“Kanmah nih kan zulhdawi khawhtawk le kan khawmhsuat khawhtawk ah nihin tiang tlaihkhih mi hi minung 183 an si. Minung 92 hi an hren rih hna i cu hna lak ah pahnih an thi. Kan hngalhlo kar in an thlah mi zong an um kho ko. Cun, Hakha Palek Sakhaan le Rungtlang Ralkap umnak 266 in hmun dang, khua dang ah an thial hna maw thial hna lo tu cu kan hngal kho lo. Hakha ah an hren ko hna lai dah,” tiah CHRO in tuanvo ngeitu upa pakhat nih The Hakha Times ah a chim.\nSAC phu nih Myanmar ramchung ah Chinmi an tlaih mi hna hi May 31 tiang ah 380 an si i, cu chung ah Hakha in minung 183 an si. 183 chung ah minung 92 (a thi mi hna he) an taang rih i an thlah than cang mi hna hi minung 91 a si cang. Hi chung ah Pu Tler Ling (Hakha) le Pu Khamh Bawi Lian (Thangzang) cu an hrem hna ning a fah ca ah Kalaymyo lampi ah an thi i nihin tiang an ruak hmuh khawh an si thai lo. The Hakha Times\nthawngpang dang relchap : PDF le KIA an i bawm cang, Ralkap (10) leng An Thah Hna\nPeople Defense Force – Katha le KIA ralkap i bawm in nihin lawng ah Ralkap (10) leng kan thah hna tiah PDF lei nih an chim. Sagain ramthen, Katha pengkulh chung ah KIA ralkap hna le PDF-Katha hna i bawm in ralkap an doh hna hi asi.\nNizaan raldohnak lawng ah Ralkap lei minung(10) an thi, PDF pasaltha pakhat nih a nunnak a pek ve tiah PDF-Katha chungtel pakhat nih RFA sin ah a chim hi asi. May 30, 2021 zaanlei suimilam pakhat hrawng ah Katha-Bamaw karlak motor lam, Moetha le Hayna khuate pawng ah kahnak a chuak tiah PDF pakhat nih a chim hi asi.\n“Zaanlei suimilam 1:00PM hrawng in kahnak aa thok hi a si. PDF-Katha cu KIA nih an rak kan bomh colh. Ralkap lei hi a tlawmbik ah minung 100 cu an si lai. Miakpi, bomb ti bantuk hriamnam pical tampi an hman. Zaanlei suimilam 4PM tiang hrawng kan i kap i Ralkap lei (10) leng an thi, PDF pasaltha pakhat nih a nunnak a pek ve” tiah a chim hi asi.\nKIA pawl hi an mah Kachin ram lawng ah si ti loin Sagain ramthen tiang an rak phak hi cu thawngpang tha a si ko, khuapi kip ah cawlcangh an i timh cang bia zong a si kho mi asi.\nRak lanhtaak Hlah , Na Pawngkam Te ah Na Nunnak Caah Tih A Nung tuk Mi A Um Ve Khah\nGood News : Konetha ah KNDF nih SAC Ralkap An Thah


Pathian Tellocun Kan Tlau - A VEL IN KHAMH KAN SI\nPATHIAN TELLO CUN KAN TLAU\nHlanlio ah Lo thlawh aa din cangmi pa John a rak um i a dawttuk mi Uico pakhat, Blue timi a ngeih. John le a Uico, Blue cu an upa veve cang i Lo rianttuannak cun an i din cang. Siseh John nih Lo le Cawrun hna cu a ngeih rih hna caah Lo ahcun Cawruun veh ahcun an kal ttheu tawn. Blue cu a tar i amit zong a tthat ti lo caah Cawruun veh awkah Lo i vakal kha a caah a har ngaingai cang. Siseh Blue cu zumhtlak Uico a si caah John nih a herh caan paoh ah zulhding ah timhcia a si peng.\nLothlo nih an chim ttheu tawnmi bia cu, " Uico cu minung hna hawi tthabik an si," ti hi a si. Zeiruang ah hi bia hi Lo thlo nih an chim hnga ti hi ruah tlaak asi. Asikhomi cu, Lo thlo hna nih an Uico he an um tti tuk caah dawtnak le tleihchannak an ngeih tuk hna caah asi lai tihi asi. John zong cu Blue hi a dawt tuk i a tleihchan tuk ve. ( Nang tah Uico na ngei ve maw? USA hna ahcun Uico an dawt tuk nak ah Uico riah nak Hotel tiang ser a si!)\nNikhat cu John le Blue cu Cawnruun khomh ding ah Lo ah an kal. John nih a cawruun pawl umnak kha Lo pa khat in pakhat ah tthial a duh hna. Blue cu a mit a Ttha tuk ti naloin John cu a tleihchan i a bawmh lengmang rih ko. Suimilam tlawmpal an rauh hnuah an rian cu an lim i Inn ah an kir.\nJohn cu Inn a hungphak tikah Blue cu Inn a phan ti lo. John cu kha kong kha a ruah awk ah a rak thei lo. Cuticun John cu Blue nih thilhar a tong cang lai tiin a khuaruah a har.\nCaan tlawmpal a rauh hnu zong ah Blue cu Inn a phan hlei ti lo. Cuticun John cu Blue kong ah a thin a phang chin lengmang cang. Rul nih maw a cuk sual hnga; rap nih a foih sual hnga maw silole zei harnak dah pakhatkhat a ton sual hnga tiin khua zaa a ruat cang.\nCulecaangkaa cun John cu Blue kawl ah aa thawh. John nih cun Blue cu Thi hin hlahseh tiah thla a cam. Caan tlawmpal ah Zaangfah awktlak Blue cu John nih a va hmuh. Blue cu Lo laifang te ah kal nak thei lo in a rak to ko. A mit a tthat ti lo caah kal nak thei lo in Lo lai ah a rak to ko kha a hmuh tikah John cu Lungkuai in a um.\nJohn nih Blue a van zoh sin ah John mifang ah Mitthli a luang. John nih Blue a mit zeitluk in dah a rak rawh cang ti kha ralrin awk ah a rak hngal lo. Hilioah Blue hi a thi lo nain A TLAU. Inn ah kirtthannak LAM a thei ti lo. Cucaah Lo Laifang ah cun a tthu i a Bawipa John nih ra in Inn kir nak lam lei ah a hruai lai kha a hngaak ko.\nDavid Siangpahrang nih, "Tu tlau bantuk in kan vai; cucaah ra law na sal hi ka kawl tuah, zeicahtiah na phunglam cu zei rel loin ka um hna lo," tiah a ti. ( Salm 119: 176 ) Hi Bible caang hi rel tik ah John le Blue tuanbia hi mitthlam ah a cuang.\nPathian tel lo cun kan nih zong hi Blue bantuk kan si. Kan mit a caw i kan Tlau. Khuazei dah kan kal lai i zeidah kan tuah lai ti kha kan thei tawn lo. David Siangpahrang pa nih, " Pathian lo cun ka Tlau," tiah a ti lengmang. Cucaah David nih, " Ra law ka kawl, Bawipa," tiah a tinak kha si. Pathian nih Inn kir nak lam hi a sikhawh chung in a kan chimh cang. Kan sin ah a rung i langh i, "Re a theimi le thil a rit mi vialte hna, ka sin ah ra tuah u; dinhnak kha kan pek hna lai. ( Matt. 11:28;) " Bawipa kha na lung chung dihlak in i bochan law Nangmah fimnak kha i rinh hlah. Na kalnak lam kip ah amah kha hngal law Amahnih na lam kha a tluan ter hna lai. ( Phungthlukbia 3:5-6)\nDavid Siangpahrang nih a ti rih mi cu, " Ka Bawipa cu Tukal bantuk in a ka vengtu a si, ka herh mi vialte kha a ka pek dih. Ram hring lakah a ka bawh ter, dinh hmun ti pawng ah a ka hruai. Thazang thar kha a ka pek i a rak ka kamh bantuk in a hmaanmi lam ah a ka hruai. ( Salm 23: 1-3)\nKan Nunnak ah philh lo dingmi cu : "PATHIAN TEL LO CUN KAN MAH ZONG HI KAN MIT A CAW I KAN TLAU VE," ti hi asi. Pathian auhnak aw ngai in a mah sinah kirtthan hi Pathian duhmi a si. Bawipa nih ka sinah RA U, tiah a kan auh! Kan kal lai maw?